**УПИТНИК ЗА САМОПРОЦЕНУ КОМПЕТЕНЦИЈА НАСТАВНИКА**

Сваку тврдњу треба да процените на скали од 1-5, т.ј. да изаберете број који највише одговара Вама.

Приликом процене, имајте у виду значење бројева:

**5 – одличан / увек**

**4 – врло добар / веома често**

**3 – добар / понекад**

**2 – слаб** (захтева моју пажњу, неопходно је унапредити дату компетенцију) **/ веома ретко**

**1 – недовољан**(неопходно је хитно предузети одговарајуће активности како би се унапредила дата компетенција) **/ никада**

**К1- Компетенције за наставну област, предмет и методику наставе**

|  |  |
| --- | --- |
| У планирању садржаја и начина рада руководим се циљевима и исходима наставног предмета |  |
| Користим методе и технике примерене предмету и ученицима којима предајем |  |
| Садржаје предмета који предајем повезујем са примерима из свакодневног живота и искуствима ученика |  |
| У планирању и организовању рада руководим се образовним стандардима |  |
| Упућујем ученике да садржаје предмета који предајем повезују с другим предметима и областима |  |
| Наставу обогаћујем искуствима стеченим кроз различите облике стручног усавршавања |  |
| Користим аудиовизуелне и илустративне материјале у настави у функцији учења ученика |  |
| Користим савремене образовне технологије како би подстакла/ао учење ученика |  |
| Познајем и користим различите начине праћења и вредновања рада |  |
| **ПРОСЕЧНА ОЦЕНА** |  |

**К2-Компетенција за поучавање и учење**

|  |  |
| --- | --- |
| Јасно наглашавам кључне појмове и истичем циљеве часа |  |
| Проверавам да ли су упутства која дајем јасна свим ученицима |  |
| Подржавам ученике да слободно износе своје идеје, постављају питања, дискутују и коментаришу у вези са предметом учења |  |
| Наставне материјале, методе, темпо рада и захтеве прилагођавам различитим образовним потребама и могућностима ученика |  |
| Када год је могуће, у раду користим групну дискусију, дебате, играње улога |  |
| Подстичем ученике да користе различите начине и приступе у решавању задатака |  |
| Користим ученичка постигнућа као показатељ ефикасности и ефективности сопственог рада |  |
| Прихватам одговоре ученика на начин који охрабрује и подстиче њихово даље учешће у раду |  |
| Ученицима дајем благовремену и јасну повратну информацију о постигнућима, напредовању и елементима које треба унапредити |  |
| **ПРОСЕЧНА ОЦЕНА** |  |

**К3- Компетенције за подршку развоју личности ученика**

|  |  |
| --- | --- |
| Континуирано охрабрујем ученике да дају све од себе |  |
| У односу са ученицима уважавам њихове потребе и осећања |  |
| Користим технике позитивног дисциплиновања ученика без коришћења страха као мотиватора |  |
| Пружам подршку и охрабрење када ученици доживе разочарење и неуспех |  |
| Исказујем позитивна очекивања у вези са оним што ученици могу да постигну |  |
| Планирам различите активности које обезбеђују укључивање ученика са различитим индивидуалним карактеристикама и потребама |  |
| Избегавам деструктивну критику, исмевање и сарказам у контакту са ученицима |  |
| Пратим развој и напредовање различитих аспеката личности ученика |  |
| У планирању сопственог рада и активности које организујем са децом уважавам социјални контекст из кога деца долазе |  |
| **ПРОСЕЧНА ОЦЕНА** |  |

**К4 - Компетенције за комуникацију и сарадњу**

|  |  |
| --- | --- |
| Радо размењујем идеје, наставне материјале и опрему са колегама |  |
| Са родитељима градим атмосферу међусобног поверења, укључујући их у различите активности у школи |  |
| Планирам и осмишљавам садржаје сарадње са установама и институцијама из окружења |  |
| Ученике, родитеље/старатеље, колеге, локалну заједницу значајну за образовно-васпитни рад користим као ресурсе за планирање и реализацију наставних и ваннаставних активности |  |
| Иницирам и прихватам иницијативу различитих партнера који могу да допринесу напредовању школе и ученика |  |
| У комуникацији са партнерима руководим се правилима успешне комуникације |  |
| Редовно информишем заинтересоване партнере о активностима школе које могу унапредити сарадњу |  |
| Познајем различите облике и садржаје сарадње са различитим партнерима |  |
| Учествујем у раду тимова и стручних тела у школи |  |
| **ПРОСЕЧНА ОЦЕНА** |  |